Tomas Pettersson
Tomas Rune "Fåglum" Pettersson (født 15. maj 1947) er en svensk tidligere cykelrytter.
 
Pettersson blev tildelt Svenska Dagbladets guldmedalje i 1967 sammen med de andre brødrene Fåglum: Gösta, Sture og Erik, for VM-sejren i 100 km holdløb i Heerlen, Holland. Han kørte op gennem 1960'erne som amatør, hvorpå han var professionel i perioden 1970-1973.

Tomas Pettersson blev sammen med sine ældre brødre verdensmester i holdkørsel tre gange (1967, 1968 og 1969) og vandt en OL-medalje.

Ved OL 1968 deltog opnåede han en syvendeplads i det individuelle landevejsløb, og på et rent brødrehold sammen med Gösta, Erik og Sture  Pettersson vandt han sølv i 100 km holdkørsel. Brødrene Pettersson deltog også i 4.000 meter forfølgelsesløb på bane, men skønt de vandt deres indledende heat mod Trinidad og Tobago, var deres tid ikke god nok til at kvalificere til kvartfinalen.

Referencer

Eksterne henvisninger

Mandlige cykelryttere fra Sverige
Cykelryttere ved sommer-OL 1968
Deltagere for Sverige ved sommer-OL 1968
Medaljevindere ved sommer-OL 1968
Olympiske sølvmedaljevindere fra Sverige